CELEX: 32019R0802
Language: el
Date: 2019-05-17 00:00:00
Title: Εκτελεστικός κανονισμός (ΕΕ) 2019/802 της Επιτροπής, της 17ης Μαΐου 2019, για τη διόρθωση της έκδοσης στην ελληνική γλώσσα του εκτελεστικού κανονισμού (ΕΕ) 2018/775 περί καθορισμού κανόνων για την εφαρμογή του άρθρου 26 παράγραφος 3 του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου σχετικά με την παροχή πληροφοριών για τα τρόφιμα στους καταναλωτές όσον αφορά τους κανόνες για την ένδειξη της χώρας καταγωγής ή του τόπου προέλευσης του πρωταρχικού συστατικού ενός τροφίμου (Κείμενο που παρουσιάζει ενδιαφέρον για τον ΕΟΧ)

20.5.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 132/21
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/802 ΤΗΣ ΕΠΙΤΡΟΠΗΣ
         της 17ης Μαΐου 2019
         για τη διόρθωση της έκδοσης στην ελληνική γλώσσα του εκτελεστικού κανονισμού (ΕΕ) 2018/775 περί καθορισμού κανόνων για την εφαρμογή του άρθρου 26 παράγραφος 3 του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου σχετικά με την παροχή πληροφοριών για τα τρόφιμα στους καταναλωτές όσον αφορά τους κανόνες για την ένδειξη της χώρας καταγωγής ή του τόπου προέλευσης του πρωταρχικού συστατικού ενός τροφίμου
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με την παροχή πληροφοριών για τα τρόφιμα στους καταναλωτές, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 1924/2006 και (ΕΚ) αριθ. 1925/2006 και την κατάργηση της οδηγίας 87/250/ΕΟΚ της Επιτροπής, της οδηγίας 90/496/ΕΟΚ του Συμβουλίου, της οδηγίας 1999/10/ΕΚ της Επιτροπής, της οδηγίας 2000/13/ΕΚ του Ευρωπαϊκού Κοινοβουλίου και του Συμβουλίου, των οδηγιών της Επιτροπής 2002/67/ΕΚ και 2008/5/ΕΚ και του κανονισμού (ΕΚ) αριθ. 608/2004 της Επιτροπής (1), και ιδίως το άρθρο 26 παράγραφος 8,
         Εκτιμώντας τα ακόλουθα:
         
                     (1)
                  
                  
                     Η έκδοση στην ελληνική γλώσσα του εκτελεστικού κανονισμού (ΕΕ) 2018/775 της Επιτροπής (2) περιέχει σφάλματα στο άρθρο 1 παράγραφοι 1 και 2 όσον αφορά το πεδίο εφαρμογής του εν λόγω κανονισμού.
                  
               
                     (2)
                  
                  
                     Επομένως, η έκδοση στην ελληνική γλώσσα του εκτελεστικού κανονισμού (ΕΕ) 2018/775 θα πρέπει να διορθωθεί αναλόγως. Οι εκδόσεις στις λοιπές γλώσσες δεν επηρεάζονται.
                  
               
                     (3)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το άρθρο 1 του εκτελεστικού κανονισμού (ΕΕ) 2018/775 αντικαθίσταται από το ακόλουθο κείμενο:
            
               
                  «Άρθρο 1
                  Πεδίο εφαρμογής
                  
                     1.   Ο παρών κανονισμός ρυθμίζει τις λεπτομέρειες για την εφαρμογή του άρθρου 26 παράγραφος 3 του κανονισμού (ΕΕ) αριθ. 1169/2011, όταν η χώρα καταγωγής ή ο τόπος προέλευσης ενός τροφίμου επισημαίνεται με οποιαδήποτε μορφή, όπως δηλώσεις, γραφικές απεικονίσεις, σύμβολα ή όρους, που αναφέρονται σε τόπους ή γεωγραφικές περιοχές, με εξαίρεση τους γεωγραφικούς όρους που περιλαμβάνονται σε συνήθεις ή κοινές ονομασίες και οι οποίοι κυριολεκτικά δηλώνουν μεν προέλευση αλλά κατά την κοινή αντίληψη δεν αποτελούν ένδειξη της χώρας καταγωγής ή του τόπου προέλευσης.
                  
                  
                     2.   Ο παρών κανονισμός δεν εφαρμόζεται σε γεωγραφικές ενδείξεις που προστατεύονται βάσει του κανονισμού (ΕΕ) αριθ. 1151/2012, του κανονισμού (ΕΕ) αριθ. 1308/2013, του κανονισμού (ΕΚ) αριθ. 110/2008 ή του κανονισμού (ΕΕ) αριθ. 251/2014 ή που προστατεύονται βάσει διεθνών συμφωνιών. Δεν εφαρμόζεται ούτε και σε καταχωρισμένα εμπορικά σήματα, όταν τα τελευταία αποτελούν ένδειξη της καταγωγής, εν αναμονή της θέσπισης ειδικών κανόνων σχετικά με την εφαρμογή του άρθρου 26 παράγραφος 3 στις εν λόγω ενδείξεις.».
                  
               
            
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 17 Μαΐου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 304 της 22.11.2011, σ. 18.
         
            (2)  Εκτελεστικός κανονισμός (ΕΕ) 2018/775 της Επιτροπής της 28ης Μαΐου 2018 περί καθορισμού κανόνων για την εφαρμογή του άρθρου 26 παράγραφος 3 του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου σχετικά με την παροχή πληροφοριών για τα τρόφιμα στους καταναλωτές όσον αφορά τους κανόνες για την ένδειξη της χώρας καταγωγής ή του τόπου προέλευσης του πρωταρχικού συστατικού ενός τροφίμου (ΕΕ L 131 της 29.5.2018, σ. 8).